પ્રણવનાં પરગજુ પિતાએ ગામમાં બંધાવેલ રક્તપિતિયાની હોસ્પિટલ થોડા જ સમયમાં જાણીતી થઈ ગયેલી. રજાના દિવસોમાં હોસ્પિટલની મુલાકાત લેતા રહેતાં, એમનાથી શક્ય તન, મન, ધનથી સેવા કરતાં રહેતાં. એમનાં સ્વર્ગવાસ પછી હોસ્પિટલનાં સ્થાપક તરીકે પ્રણવે અવારનવાર હાજરી આપવી પડતી. દર્દીઓનાં મનોરંજન માટેનાં કાર્યક્રમમાં જવાનું હતું ત્યારે પૂરા પરિવારે હાજરી આપવાની હતી પણ પ્રણવે માયાને તેની સાથે આવવા ચોખ્ખી ના પાડી દીધી. રક્તપિતિયાઓને જોઈને પ્રણવને ખૂબ જ સૂગ ચડતી પણ શું થાય ?